ང་ཚོ་རྒྱ་གར་ལ་བྲོས་བྱོལ་དུ་འབྱོར་ནས་ལོ་མང་པོའི་རྗེས་སུ་ཡང་བཙན་བྱོལ་ནང་གི་བོད་མི་མང་པོ་ཞིག་གི་བསམ་པར་ཨ་མདོ་པ་ཟེར་བ་དེ་ཆུང་ཆུང་ཞིག་ལས་ཚོར་གྱི་མེད།དཔེར་ན།མི་འགའ་ཤས་ཀྱིས་སཀད་ཆ་དྲི་བའི་སྐབས།ཏྲེ་ཧོར་ཁམས་པ་དང་ཨ་མདོ་པ་གཉིས་ལས་སུ་ཆེ་བ་ཡོད་པ་རེད་ཅེས་འདྲི་མཁན་ཡོང་གི་ཡོད།ཕྱིས་སུ་སཀུ་ངོ་འཇུ་ཆེན་ཐུབ་བསྟན་གྱིས་དབུ་ཁྲིད་པའི་སྐུ་ཚབ་ཚོགས་པ་ཐེངས་དང་པོ་བོད་ཆོལ་ཁ་གསུམ་གྱི་ཁྱོན་ཡོངས་ལ་གཟིགས་སྐོར་དུ་ཕེབས་ནས་ལས་བསྡོམས་སཀུ་ངོ་འཇུ་ཆེན་ཐུབ་བསྟན་མཆོག་གིས་བློ་ཐོག་ནས་ཉིན་གཉིས་གསུམ་རིང་སྙན་སེང་གནང་སོང༌།སྐབས་དེར་སྐུ་ཚབ་ཚོགས་པ་རྣམས་མདོ་སྨད་ཀྱི་ས་གནས་གང་ནས་གང་དུ་ཕེབས་པ་དང༌།རྫོང་ཁག་གང་ནས་གང་དུ་ཕེབས་པ།མི་སྣ་སུ་དང་སུ་ལ་འཕྲད་པའི་གནས་ཚུལ་ཤིན་ཏུ་རྒྱས་པོ་གསུངས་བྱུང༌།ཉིན་དེ་ནས་བཟུང་སྐྱབས་བཅོལ་བའི་སྤྱི་ཚོགས་ཀྱི་ནང་དུ་ཨ་མདོ་ཞེས་པ་ལུང་པ་ཆུང་ཆུང་ཞིག་རེད་མི་འདུག་ཅེས་གཞི་ནས་གཉིད་སད་པ་ལྟ་བུར་གྱུར་ཡོད།༸རྒྱལ་བ་རིན་པོ་ཆེས་བོད་ཆོལ་ཁ་གསུམ་འདྲ་མཉམ་གཅིག་མཚུངས་ཤིག་གི་ཐོག་ནས་བོད་མིའི་ཆབ་སྲིད་ཀྱི་གཞི་བཙུགས་པ་ལ་དགོས་པ་དང་རྒྱུ་མཚན་ཆེན་པོ་ཡོད་པ་ལ་གཞི་ནས་གོ་རྟོགས་གསལ་པོ་བྱུང་བ་རེད།